**Kasper Koskinen** (s. 10. huhtikuuta 2000 Turku) on suomalainen jääkiekkoilija, joka pelaa Mestis-joukkue TUTO Hockeyssa. Hän on pelipaikaltaan oikea laitahyökkääjä.

Ura
---

Koskinen on Turun Palloseuran kasvatti. Hänet nimettiin kaudeksi 2021–2022 yli-ikäisenä seuran U20-joukkueen varakapteeniksi. Koskinen oli tehoilla 19+21=40 TPS:n toiseksi paras pistemies Vili Munkin jälkeen. Pudotuspeleissä hän oli neljällä osumallaan joukkueen paras maalintekijä ja Koskinen jakoi sisäisen pistepörssin voiton Aron Kiviharjun kanssa. Hän voitti kauden päätteeksi U20 SM-pronssia. Joulukuussa 2021 TPS nosti Koskisen SM-liigajoukkueensa vahvuuteen, kun joukkueesta oli useita pelaajia sivussa loukkaantumisten ja alle 20-vuotiaiden MM-kisaedustusten vuoksi. Hän teki liigadebyyttinsä 15. joulukuuta 2021 KooKoota vastaan. Koskinen merkittiin TPS:n nelosketjun vasempaan laitaan Samuli Vainionpään ja Aarne Intosen viereen. Hän sai ottelussa jääaikaa 10.05 minuuttia. Koskinen toimi myös sijaiskärsijänä, kun TPS sai joukkuerangaistuksen liian monesta pelaajasta jäällä.

Kaudeksi 2022–2023 Koskinen teki TPS:n kanssa vuoden mittaisen SM-liigasopimuksen. Hän pelasi varsinaisen tulokaskautensa aikana 29 runkosarjaottelua tehopistein 2+1=3 ja kolme playoff-ottelua ilman tehopisteitä. Koskinen teki liigauransa avausmaalin 5. tammikuuta 2023 Pelicansia vastaan. Hän keräsi ottelusta teholukeman +2. BMW Premium Selection valitsi Koskisen ottelun Alumnien tähtien kolmostähdeksi. Mestarien liigassa hän pelasi kaksi ottelua tehden yhden syöttöpisteen. Syyskuussa 2022 TPS lainasi Koskisen toistaiseksi voimassa olevalla sopimuksella Mestis-joukkue TUTO Hockeyn riveihin. Hän pelasi siellä 16 runkosarjaottelua tehopistein 1+2=3.

Alkukaudella 2023–2024 Koskinen pelasi TPS:ssä kahdeksan runkosarjaottelua ilman tehopisteitä, kunnes marraskuussa 2023 seura vuokrasi hänet alustavasti 16. joulukuuta asti kestävällä sopimuksella TUTOon. Joulukuun lopulla Kaskisen vuokrasopimusta jatkettiin kauden loppuun. Siirtotakarajalla helmikuussa 2024 hänen sopimuksensa TPS:n kanssa purettiin yhteisymmärryksessä ja Koskinen siirtyi TUTOn sopimuspelaajaksi.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | TPS | A-SM | 9 | 0 | 1 | 1 | 2 | – | – | – | – | – |
| 2018–2019 | TPS | A-SM | 47 | 12 | 10 | 22 | 18 | – | – | – | – | – |
| 2019–2020 | TPS | A-SM | 42 | 3 | 4 | 7 | 12 | 2 | 0 | 0 | 0 | 0 |
| 2020–2021 | TPS | U20-SM | 31 | 9 | 13 | 22 | 10 | 2 | 0 | 1 | 1 | 0 |
| 2021–2022 | TPS **(A)** | U20-SM | 42 | 19 | 21 | 40 | 24 | 6 | 4 | 0 | 4 | 0 |
|  | TPS | SM-liiga | 7 | 0 | 0 | 0 | 14 | – | – | – | – | – |
| 2022–2023 | TPS | SM-liiga | 29 | 2 | 1 | 3 | 27 | 3 | 0 | 0 | 0 | 0 |
|  | TUTO Hockey | Mestis | 16 | 1 | 2 | 3 | 4 | – | – | – | – | – |
| 2023–2024 | TPS | SM-liiga | 8 | 0 | 0 | 0 | 0 | – | – | – | – | – |
|  | TUTO Hockey | Mestis |  |  |  |  |  |  |  |  |  |  |
| 3 kautta | yhteensä | SM-liiga | 44 | 2 | 1 | 3 | 41 | 3 | 0 | 0 | 0 | 0 |
| 1 kausi | yhteensä | Mestis | 16 | 1 | 2 | 3 | 4 | – | – | – | – | – |

Lähteet
-------

* Kasper Koskinen The Internet Hockey Databasessa (englanniksi)
* Kasper Koskinen Eurohockey-sivustolla (englanniksi)
* Kasper Koskinen *Elite Prospects*. Everysport Media Group AB.  (englanniksi)

### Viitteet

1. 1 2  Kasper Koskinen TUTOn sopimuspelaajaksi *tutohockey.fi*.  16.2.2024. TUTO Hockey Oy. Viitattu 7.3.2024.
2. 1 2 3 4  Kasper Koskinen *Elite Prospects*. Everysport Media Group AB.  (englanniksi)
3. ↑  Koskinen Kasper *liiga.fi*. Jääkiekon SM-liiga Oy. Viitattu 24.12.2021.
4. ↑  Elite Prospects - TPS U20 *eliteprospects.com*. Everysport Media Group AB. Viitattu 15.6.2022. (englanniksi)
5. ↑  Tallskog, Mika: TPS lainaa puolustaja Roni Allénin TUTOsta − Aatu Aarnio ja Kasper Koskinen nostetaan kokoonpanoon U20-joukkueesta *Jatkoaika.com*.  13.12.2021. Jatkoaika r.y. Viitattu 24.12.2021.
6. ↑  TPS - Kookoo, 15.12.2022 *liiga.fi*.  15.12.2021. Jääkiekon SM-liiga Oy. Viitattu 24.12.2021.
7. ↑  TPS - Kookoo, 15.12.2022 *liiga.fi*.  15.12.2021. Jääkiekon SM-liiga Oy. Viitattu 24.12.2021.
8. ↑  TPS - Kookoo, 15.12.2022 *liiga.fi*.  15.12.2021. Jääkiekon SM-liiga Oy. Viitattu 24.12.2021.
9. ↑  TPS - Pelicans, 5.1.2023 *liiga.fi*.  15.12.2021. Jääkiekon SM-liiga Oy. Viitattu 5.1.2023.
10. ↑  TUTO TÄYDENTÄÄ KOKOONPANOAAN LAINOILLA *tutohockey.fi*.  21.9.2022. TUTO Hockey Oy. Viitattu 1.5.2023.
11. ↑  Kasper Koskinen vuokrasopimuksella TUTOon *tutohockey.fi*.  13.11.2023. TUTO Hockey Oy. Viitattu 7.3.2024.
12. ↑  Korkka, Koskinen ja Masic TUTOon *tutohockey.fi*.  27.12.2023. TUTO Hockey Oy. Viitattu 7.3.2024.
13. ↑  Hyökkääjä Kasper Koskisen sopimus on purettu *hc.tps.fi*.  16.2.2024. HC TPS Turku Oy. Viitattu 7.3.2024.

TUTO Hockey – Mestis
3 Siiki |
5 Lampi |
6 Korkka |
7 Karlsson (**C**) |
9 V. Virtanen (**A**) |
12 Forsblom |
18 Vähätalo |
19 Suni |
21 Virta |
22 Aarnio |
22 Rannisto |
23 Asplund (**A**) |
24 Anttalainen |
25 Laiho |
26 Karjalainen |
27 Leppikoski |
28 Koskinen |
30 Mäkelä |
31 Huhtamaa |
33 Suoranta |
37 Vuorio |
38 Himmanen |
40 Levo (**A**) |
42 Heiskari |
44 Tiihonen |
48 Vuorela |
70 J. Virtanen (**A**) |
77 Takkunen |
86 Kerkkänen |
91 Keränen |
-- Eloranta |
-- Lindholm |
-- Päivärinta |
-- Rantanen  

Valmentajat Virtanen – Kivilahti – Törnström – Paalasmaa